o
Tervetuloa seuraamaan Andrew Wommackin opetusohjelmaa, -
jonka aiheena on Jumalan ehdoton rakkaus ja armo.
Opetukseni pohjautuu kirjaani, Terävämpi kuin kaksiteräinen miekka
Olen hyvin iloinen kirjastani, -
koska se on tiivistelmä 16 kirjoittamastani kirjasta.
Se sisältää tärkeimmät asiat, jotka Jumala on minulle näyttänyt.
Joka luvussa esittelen opetuksen aina yhdestä kirjasta.
Rohkaisen hankkimaan kirjan.
Viimeksi puhuin Roomalaiskirjeestä.
Opetan kirjastani aina yhden luvun.
Omistan tämän opetuskerran Roomalaiskirjeen tutkimiseen.
Tämä on hieman erilainen opetuskerta.
Teen yhteenvedon Roomalaiskirjeen opetuksesta.
Viimeksi opetin Room. 1:16-17:stä, jossa puhutaan siitä, -
ettei Paavali hävennyt evankeliumia, -
sillä se on uskovalle pelastus.
Puhuin evankeliumista ja pelastuksesta.
Evankeliumi on lähes liian hyvää ollakseen totta.
Paavali sanoo: "Jumalan viha ilmestyy taivaasta" -
"kaikkea ihmisten jumalatto- muutta ja vääryyttä vastaan," -
"niiden, jotka pitävät totuutta vääryyden vallassa."
Ensin hän puhuu Jumalan hyvyydestä ja hyvästä uutisesta.
Sitten hän puhuu Jumalan vihasta.
Uskonnollisuus sanoo: "ihmisen on kuultava, että hän on syntinen."
"Heidän on ymmärrettävä, että Jumala on vihainen."
Monet katsojat ajattelevat näin.
Minäkin ajattelin niin.
Teini-ikäisenä minua pyydettiin kertomaan todistus antamisesta.
Tapasin antaa kymmenyksiä jo ennen kuin olin uskossa.
Sain dollarin taskurahaa ja annoin sen kokonaisuudessaan uhrikoppaan.
Tapanani oli antaa kymmenykset.
Edelläni eräs ihminen puhui Jumalan hyvyydestä.
Hän sanoi, että ihmiset antavat rakkaudesta Jumalaan.
Annoin heidän kuulla kuultavansa.
Sanoin: "Jos ette anna kymmenyksiä, olette kirouksella kirotut."
Tahdoin sanoa, että Jumala on pyhä -
ja että jos ei anna kymmenyksiä, Jumala kostaa.
Se on uskonnollisen ihmisen lähestymistapa.
Ajattelin niin ennen kuin ymmärsin Jumalan hyvyyden.
1. Kor. 13:3:ssa sanotaan, -
että jos rakkaus ei saa johtaa antamista, -
siitä ei ole hyötyä.
Antamisen syy on tärkeämpi kuin antamisen teko itsessään.
Jos antaa vain sen takia, että pelkää Jumalan rangaistusta, -
antaminen ei hyödytä mitään.
Seurakunnissa opetetaan palvomaan Jumalaa kuin mafian pomoa.
Uhri on kuin suojeluraha, -
jolla pyydetään, että Jumala säästäisi sairaudelta.
Se on väärä vaikutin.
Itsekin julistin Jumalan vihasta.
Paavali puhui evankeliumista, hyvääkin paremmasta uutisesta.
Sitten hän huomautti, että meillä on sisäinen tieto Jumalasta, -
oikeasta ja väärästä.
Paavali osoittaa, ettei ihmisiä pidä hakata Raamatulla päähän.
Jokainen ihminen tietää syntisyytensä vaistonvaraisesti.
Room. 1:18: "Jumalan viha ilmestyy taivaasta."
Alkukielessä sanotaan: "Jumalan viha on jo ilmestynyt."
"Jumalan viha on jo ilmestynyt taivaasta" -
"kaikkea ihmisten jumalattomuutta ja vääryyttä vastaan."
Jotkut väittävät, etteivät he tee mitään väärää.
He sanovat, ettei heillä ole synnintuntoa.
Useimmiten ihminen silloin valehtelee.
Roomalaiskirjeessä ja 1. Tim. 4:ssä opetetaan myös, -
että ihminen voi mennä liian pitkälle.
Silloin ihmisen omatunto ei enää toimi.
Hän on mennyt niin pitkälle, ettei hän enää tunne syyllisyyttä.
Yleensä ihminen valehtelee, ettei hän tee mitään väärää.
Heidän oma sydämensä tuomitsee heidät.
Room. 1:19: "Sen, mitä Jumalasta voidaan tietää, he voivat nähdä."
"Jumala on sen heille ilmoittanut."
Jokaisella ihmisellä on sisäinen tieto.
"Hänen olemuksensa on luomisesta asti ollut selvästi nähtävillä."
Se ei ole ollut epäselvää. Se on ollut selvästi nähtävillä.
"Hänen olemuksensa, voimansa ja jumaluutensa" -
"ovat olleet havaittavissa Hänen teoissaan."
Nyt on muotia epäillä sekä pilkata kristinuskoa ja kristittyjä.
Jumalanvastainen maailmankuva on saanut suosiota.
Monet ylpeilevät sillä, että he ovat homoja.
He väittävät, ettei siinä ole mitään vikaa.
Näiden sananpaikkojen mukaan he tietävät sydämessään, -
että he toimivat väärin.
Toinen vaihtoehto on se, että he ovat menneet liian pitkälle -
ja Jumala on lakannut antamasta synnintuntoa.
Paavali osoittaa, ettei meidän tarvitse tuomita ihmisiä.
He tietävät tekevänsä väärin.
Ne, jotka äänekkäimmin julistavat, etteivät he tee mitään väärin, -
tietävät olevansa syyllisiä, mutta he yrittävät valehdella itselleen.
He yrittävät vähentää syyllisyydentuntoaan -
voittamalla muut puolelleen.
Jotkut puhuvat äänekkäästi synnin puolesta, -
koska he tietävät sydämessään toimivansa väärin.
Vietnamin sodassa moni sanoi olevansa ateisti.
He sanoivat, ettei heillä ole synnintuntoa.
He sanoivat, etteivät he usko Jumalan olemassaoloon.
Kun meitä pommitettiin ja luodit viuhuivat, -
nämä ateistiksi julistautuneet huusivat Jumalan puoleen -
ja pyysivät Häneltä pelastusta.
He tiesivät sisimmässään, että Jumala on olemassa.
En enää väittele Jumalan olemassa- olosta tai oikeasta ja väärästä.
Jos murtautuu manipuloinnin ja typeryyksien ohi sydämen tasolle, -
ateistikin pyytää hengen- vaarassa apua Jumalalta.
He pyytävät apua Jumalalta, johon he eivät muka usko.
Ihmiset tietävät, että on olemassa Jumala mutta he eivät kuulu Hänelle
He ovat epävarmoja, sillä heidän oma sydämensä tuomitsee heidät.
Se tuomitsee ihmisen oman jumalattomuuden ja vääryyden.
Paavalin mukaan meidän ei tarvitse sanoa henkilölle: -
"Surkimus! Palat helvetin tulessa, ellet tee parannusta."
Siinä ei ole Jumalan voima.
Jumalan voima on siinä, että he tietävät sen jo -
ja että voimme kertoa Jumalan jo maksaneen synneistä -
ja tarjoavan sitä ilmaisena lahjana.
Tästä Paavali puhuu Room. 1:ssä.
Room. 2:ssa hän puhuu siitä, -
miten jumalattomat ovat syyllisiä, koska omatunto tuomitsee heidät.
Hän sanoo, että uskonnolliset ovat kaksinverroin syyllisiä, -
koska heidän omatuntonsa tuomitsee heidät -
ja lisäksi heillä on Raamatun ilmoitus.
Room. 3:ssa hän sanoo, että kaikki ovat syyllisiä.
"Kaikki ovat syntiä tehneet ja ovat Jumalan kirkkautta vailla," -
"ja saavat lahjaksi vanhurskauden Hänen armostaan."
Tämä raamatunpaikka Room. 3:23:sta irrotetaan usein asiayhteydestään.
Tässä sanotaan, että kaikki ovat Jumalan kirkkautta vailla, -
ja saavat lahjaksi vanhurskauden Hänen armostaan.
Paavali ei painota syntiä vaan sitä, -
että Jumala on antanut pelastuksen tien, jonka löytää armon kautta.
Tarvitsemme Vapahtajaa, olimmepa tehneet hyvin tai huonosti.
Meiltä kysytään, hyväksymmekö sen ja uskommeko Vapahtajaan -
vai yritämmekö elää omavanhurs- kaudessa ja omassa hyvyydessämme.
Room. 3:27: "Voimmeko kerskailla? Siltä on pohja pudonnut pois."
"Tekojako vaativa laki on saanut tämän aikaan? Ei, vaan uskon laki."
"Ihminen tulee vanhurskaaksi uskon kautta, ilman lain vaatimia tekoja"
Nämä jakeet muuttivat Martti Lutherin elämän.
Martti Luther kasvoi uskonnollisuudessa, -
jossa vaadittiin sitoutumista köyhyyteen ja naimattomuuteen.
Hänen piti noudattaa katolisen kirkon rituaaleja ja sääntöjä.
Herra oli puhutellut häntä.
Hän ei kokenut yhteyttä Jumalaan, -
vaikka hän teki kaikki vaaditut rituaalit.
Hän oli Roomassa. Hän ryömi portaita polvillaan ja rukoili.
Hän sanoi: "Jumala, on oltava enemmän kuin tämä."
Hän ei saanut Jumalan voimaa uskonnollisista menoista.
Hän luki Room. 3:27:n. "Mistä voimme kerskata?"
"Siltä on pudonnut pohja uskon lain kautta."
"Ihminen vanhurskautetaan uskon kautta, ilman lain tekoja."
Nämä jakeet vaikuttivat Lutheriin.
Hän erosi katolisesta kirkosta -
ja aloitti protestanttisen uskonpuhdistuksen.
Sillä on vaikutuksia yhä tämän päivän ihmisiin.
Jumalan armo sai aikaan protestanttisen uskonpuhdistuksen.
Sitä seurasi teollinen vallankumous.
Ihmiset vapautuivat keskiajan uskonnollisista siteistä.
He vapautuivat uskonnollisesta harhaanjohtamisesta.
Kaikki alkoi muuttua maailmassa.
Olemme valmiita toiseen uskonpuhdistukseen.
Ehdotan armon vallankumousta, -
koska seurakunta on omaksunut taas lakihenkisyyden.
Se julistaa, että teot ratkaisevat eikä usko Vapahtajaan.
Olemme pian yhtä harhassa kuin keskiajan ihmiset.
Jumalan armon pitää saada uudistaa ja muuttaa meitä.
Joku pitää tätä liioiteltuna, mutta uskon sen olevan totta.
Sitä huomaa kaikkialla.
Olin puhumassa konferenssissa Hongkongissa.
Ihmisiä tuli Australiasta, Etelä- Afrikasta, Kiinasta ja muualta.
Jumalan armo ilmestyi heille.
He julistivat Jumalan armosta.
Useimmiten minun on korostettava Jumalan armoa, -
koska monissa paikoissa on lakihenkisyyttä.
Hongkongissa kaikki ymmärsivät sen.
Jumalan armo oli ilmestynyt heille.
Room. 4:ssä Paavali mainitsee esimerkkejä Vanhasta testamentista.
Hän osoitti, ettei vanhurskautta saatu oman hyvyyden ansiosta.
1. Moos. 15:6:n mukaan Abraham katsottiin vanhurskaaksi, -
kun hän uskoi Jumalan lupaukseen, -
jonka mukaan hänellä olisi oleva jälkeläisiä kuin tähtiä taivaalla.
Hän uskoi Jumalaan, ja se luettiin hänelle vanhurskaudeksi.
Hän sai vanhurskauden uskon, ei tekojen, kautta.
Paavalin aikaan juutalaisten tärkein riitti oli ympärileikkaus.
1. Moos. 15:n mukaan kului 17 vuotta, -
ennen kuin Jumala asetti ympärileikkauksen liiton.
Jumala katsoi Abrahamin vanhurskaaksi -
ainakin 15 vuotta ennen kuin hän aloitti uskonnolliset menot.
Se osoittaa Jumalan armon sille, joka tahtoo nähdä.
Abraham uskoi Jumalaan, ja siksi hänet katsottiin vanhurskaaksi.
Hänen hyvistä teoistaan tuli Jumala-suhteen sivutuote, -
ei ansaitsemiskeino.
Paavali mainitsee Daavidin toisena esimerkkinä.
Daavid oli muodostamassa juutalaisen uskon perustaa.
Hän kirjoitti Kirjoituksista suuren osan. Hän sanoi Ps. 32:2:ssa: -
"Autuas se, jolle Herra ei lue viaksi hänen syntiään."
Hän ei sanonut menneessä aikamuodossa, "ei lukenut".
Daavid käsitti, että oli tuleva sellainen Jumala-suhde, -
jossa menneet, nykyiset ja tulevat synnit pyyhitään pois.
Vaikka Daavid oli monin tavoin hyvä mies, -
hän teki aviorikoksen ja sitten murhan yrittäessään salata sen.
Silti Jumala kutsui häntä mielensä mukaiseksi mieheksi.
Sekin puhuu Jumalan armosta.
Jumala ei antanut Daavidille ansionsa mukaan.
Häntä rangaistiin enemmän kuin meitä, uuden liiton uskovia.
Jumalan armo toimi myös vanhassa liitossa.
Sen Paavali tahtoi osoittaa näiden kahden esimerkin kautta.
Room. 5:ssä hän sanoo jotakin hyvin voimallista.
Room. 5:1: "Koska me olemme uskosta vanhurskaiksi tulleet," -
"meillä on rauha Jumalan kanssa Jeesuksen Kristuksen kautta."
Vanhurskauden voi saada vain uskon kautta.
"Vanhurskas" tarkoittaa syyttömäksi julistettua.
Se on sitä, että olisi niin kuin ei olisi koskaan tehnytkään syntiä.
Voimme saada suhteen, jossa synti ei erota meitä Jumalasta, -
tulemalla vanhurskautetuksi uskon kautta, -
ei suoritusten ja tekojen kautta eikä noudattamalla käskyjä.
Ihminen, joka väittää pystyvänsä pitämään käskyt ja määräykset, -
on joko liian untuvikko tai harhaanjohdettu.
Olen palvellut Jumalaa koko sydämestäni 43 vuotta.
Elän paremmin ja pyhemmin kuin koskaan ennen.
En silti ansaitse mitään itsessäni. Epäonnistun, ja minussa on vikoja.
Aiheutan muille murhetta. Olen itsekäs.
Sellainen on langennut ihmisluonto.
Olemme epätäydellisiä. Vain Jeesus on täydellinen.
Emme yllä samaan itsessämme. Tarvitsemme Vapahtajaa, -
joka täytti vaatimukset. Hänen kauttaan saamme vanhurskauden.
Jumalan kanssa voi saada rauhan, kun ymmärtää uskonvanhurskauden.
Jos luulee, että Jumalan mielisuosio on ansaittava, -
on raadettava raatamistaan.
Vaikka suorittaisi tänään kaiken täydellisesti, -
ei voisi hellittää, sillä silloin epäonnistuisi huomenna.
Ihminen, joka yrittää ansaita jumalasuhteen, ei saa rauhaa.
Levon saavat vain ne, jotka ovat ymmärtäneet uskonvanhurskauden.
Vaikka ei täyttäisikään Jumalan vaatimuksia, -
voi saada upean jumalasuhteen Jeesuksen kautta.
Hän maksoi hinnan puolestani, ja vastaanotan sen uskon kautta.
Se johtaa Room. 6:een.
Teemme yhteenvetoa Room. 1 - 9:stä.
Room. 6:ssa Paavali sanoo: "Mitä siis sanomme?"
"Onko meidän tehtävä syntiä, jotta armo tulisi yhä suuremmaksi?"
"Ei tietenkään."
Joku saattaa käsittää Jumalan armon niin, -
että voi tehdä syntiä, koska Jumala rakastaa kaikesta huolimatta.
Se on väärin, mutta jos sitä ei ole koskaan pohtinut, -
ei ole kuullut armosta, josta Paavali puhuu.
Julistus armosta johtaa aina kysymykseen "Voinko elää synnissä?"
Vastaus on "ei", mutta se on johdonmukainen ajatus.
Roomalaiskirje on voimallinen.
Olen laatinut yhteenvedon tästä uudessa kirjassani.
Seuraavaksi saamme kuulla tilaustiedot.
Jatkamme opetusta ensi kerralla.
Andrew Wommackin Sharper than a Two-Edged Sword -kirja -
on saatavana 8,50 punnan hintaan.
Kirja sisältää 16 Andrew'n voimallista opetusta.
Ne on tiivistetty 16 luvuksi. Ne välittävät mullistavan sanoman.
Tilaa englanninkielinen tuote.
Saatavana on myös Sharper than a Two-Edged Sword -DVD-sarja, -
joka sisältää yli 7 tuntia opetusta.
Englanninkielinen DVD-sarja on saatavana 13 punnan hintaan.
Opetukseen liittyy myös työkirja, jonka hinta on 17,50 puntaa.
Se syventää Andrew'n opettamia periaatteita.
Kirjan, DVD-levyn ja työkirjan voi tilata myös yhdessä.
Hinnaston mukaan paketin hinnaksi tulee 39 puntaa, -
mutta tarjoamme pakettia nyt 34 punnan hintaan.
Ohjelmasarjan toinen osa on saatavana DVD-levyllä.
Sen hinta on 3 puntaa.
Lähetämme sen nyt pyydettäessä ilmaiseksi.
Tilaukset voi maksaa luottokortilla.
Palvelunumerot ovat ruudulla.
Palvelukieli on englanti.
Linjat ovat avoinna klo 9 - 18 Suomen aikaa.
Otamme tilauksia vastaan myös verkkokaupassamme.
Osoitteet näkyvät ruudulla.
Toivottavasti kuullaan.
Seuraavaksi tietoa Andrew Wommackin puhujatilaisuuksista.
Tule kuuntelemaan Andrew'ta ja anna Jumalan Sanan muuttaa elämäsi.
Andrew vierailee Warwickshiressa Englannissa 27. - 30.5.2011 -
ja Colorado Springsissa Yhdysvalloissa 4. - 8.7.2011.
Tietoja Andrew'n puhujavierailuista saa soittamalla palvelunumeroon -
tai käymällä kotisivuillamme.
ARMO JA USKO -PERHELEIRI 27. - 30.5.2011 -
STONELEIGH PARKISSA WARWICKSHIRESSÄ.
VOIMALLISTA OPETUSTA. YLISTYSTÄ JA PALVONTAA.
OHJELMAA PERHEILLE, HUPEJA JA LEIKKEJÄ, USKOVIEN YHTEYTTÄ.
UUTISKATSAUS
Tyttö oli väriltään harmaa. Hän vain makasi hiljaa.
Hän oli kiinni laitteissa.
Hänet oli valmisteltu siirtoa varten.
Seurasin ambulanssia Alabaman yliopistosairaalaan.
Rukoilin lakkaamatta.
Sanoin: "Jumala, tiedän että tahdot parantaa."
Lääkärit sanoivat, että sydän oli vajaakehittynyt.
Vasen puoli oli jäänyt pieneksi.
En olisi pysynyt vahvana ilman Andrew'n opetuksia.
Olisin julistanut suullani kuolemaa ja luopunut uskosta.
Katso todistus kokonaisuudessaan kotisivuiltamme.
NOUSE SEURAAVALLE TASOLLE
CHARIS-RAAMATTUKOULU: PARANTAMISKOULU
UUTISKATSAUS
Mahaani sattui aina, kun olin syönyt.
Koin avuttomuutta.
Vaikka työskentelin lääketieteen alalla, en osannut auttaa.
Selvisi, että voisin kuolla.
Katselimme Andrew'n opetusta yhdessä.
Poikamme ymmärsi ja otti vastaan.
Katso todistus kokonaisuudessaan kotisivuiltamme.
MUUTA ELÄMÄSI. MUUTA MAAILMA.
Suomennos: Marianne Tenetz